**APSTIPRINĀTS**

Valkas novada domes

Iepirkuma komisijas

 2017gada 12.decembra sēdē

**IEPIRKUMA**

**/Publisko iepirkumu likuma 9.pants/**

 **“Kokskaidu granulu piegāde Valkas novada domei”**

**NOLIKUMS**

**Nr. VND/2017/36M**

Valka, 2017

1. **VISPĀRĪGĀ INFORMĀCIJA**

**1.1. Pasūtītājs**

**Valkas novada dome,**

Semināra 9, Valka, Valkas novads, LV-4701

reģ. Nr. 90009114839

banka: AS „SEB banka”

bankas kods: UNLALV2X

konta Nr. LV62UNLA0050014277068

tālrunis/fakss: 64722203 / -64707617

e-pasts: ilona.freimane@valka.lv

Kontaktpersona: Ilona Freimane, tel. 64707480.

Kontaktpersona tehniskajos jautājumos: Atbildīgā kontaktpersona kurināmā piegādes jautājumos:

Siltumapgādes nodaļas vadītājs Dzintars Rudzītis tel.nr.22012870

**1.2. Iepirkuma priekšmets un CPV kods**

1.2.1. Iepirkuma priekšmets ir **Kokskaidu granulu piegāde Valkas novada domei saskaņā**ar pasūtītāja izstrādāto tehnisko specifikāciju (sk. pielikumu Nr.1 Tehniskā specifikācija).

1.2.2. Iepirkuma nomenklatūras kods (CPV): 09111400-4.

**1.3. Iepirkuma līguma izpildes vieta un laiks**

* + 1. Galvenā piegādes vieta: Valka,Valkas novads, Latvija, LV-4701.
		2. Iepirkuma līguma termiņš ir 12 mēneši no līguma noslēgšanas brīža vai līdz līguma summas pilnīgai apguvei atkarībā no tā, kurš apstāklis iestājas pirmais.

**1.4. Nosacījumi pretendentam**

1.4.1. Par iepirkuma pretendentu var būt jebkura juridiska vai fiziska persona vai šādu personu (piegādātāju) grupa, kura ir iesniegusi visus dokumentus šajā nolikumā noteiktajā kārtībā.

1.4.2. Ja piedāvājumu iesniedz personu grupa, pieteikumā norāda personu, kura pārstāv personu grupu iepirkuma procedūrā.

1.4.3. Ja piedāvājumu iesniedz personu grupa, kura uz pieteikuma iesniegšanas brīdi nav juridiski noformējusi savu sadarbību saskaņā ar Komerclikumu (izveidojusi personālsabiedrību vai komercsabiedrību), lai tiktu atzīta par pretendentu, ir jāiesniedz visu personu (pakalpojumu sniedzēju) grupas dalībnieku parakstīts saistību raksta (protokola, vienošanās, līguma vai cita dokumenta) kopija, kurā norādīts grupas dalībnieku atbildības sadalījums.

1.4.4. Iepirkuma procedūra notiek arī tad, ja tajā ir pieteicies tikai viens pretendents.

**1.5. Informācijas apmaiņas kārtība un nolikuma saņemšana**

1.5.1. Ar nolikumu var iepazīties un saņemt tos bez maksas Valkas novada domē Beverīnas ielā 3, Valkā līdz 2017.gada 27.decembrim plkst. 14:00 katru darba dienu no plkst.830 līdz plkst.1200 un no plkst.1300 līdz plkst.1630 un mājas lapā www.valka.lv sadaļā *Iepirkumi – Iepirkumi no EUR 10000 līdz 42000.*

1.5.2. Informācijas apmaiņa starp pasūtītāju un pretendentiem notiek rakstveidā pa pastu, elektronisko pastu, faksu vai nododot personīgi.

**1.6. Papildus informācijas sniegšana**

1.6.1. Iepirkuma dokumentācija ir brīvi un tieši elektroniski pieejama pasūtītāja tīmekļvietnē www.valka.lv internetā sadaļā *Iepirkumi – Iepirkumi no EUR 10000 līdz 42000.*

1.6.2. Lejupielādējot nolikumu, ieinteresētais piegādātājs uzņemas atbildību sekot līdzi iepirkuma komisijas sniegtajai papildus informācijai, kas tiek publicēta pasūtītāja tīmekļvietnē [www.valka.lv](http://www.valka.lv), sadaļā pašvaldības iepirkumi.

1.6.3. Ieinteresētajiem piegādātāji ir jāpieprasa papildus informāciju par nolikumu un iepirkuma procedūru savlaicīgi, lai iepirkuma komisija papildus informāciju par nolikumu varētu sagatavot un sniegt ne vēlāk kā četras darba dienas pirms piedāvājuma iesniegšanas termiņa beigām.

1.6.4. Papildus informāciju iepirkuma komisija nosūta ieinteresētajam piegādātājam, kas uzdevis jautājumu, un vienlaikus ievieto šo informāciju pasūtītāja tīmekļvietnē www.valka.lv sadaļā pašvaldības iepirkumi.

**1.7. Piedāvājuma iesniegšana un atvēršana**

* + 1. Ieinteresētie piegādātāji piedāvājumus var iesniegt līdz 2017.gada 27.decembrim, plkst.10:00, Valkas novada domē, Beverīnas ielā 3, Valkā, iesniedzot personīgi vai atsūtot pa pastu. Piedāvājumam jābūt saņemtam šajā punktā norādītajā adresē un noteiktajā termiņā.
		2. Ieinteresētais piegādātājs, iesniedzot piedāvājumu, reģistrējas pretendentu sarakstā, kas apliecina, ka piedāvājums saņemts (ar norādi par piedāvājuma saņemšanas laiku).
		3. Pieņemti tiek tikai tie piedāvājumi, kas noformēti tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām.
		4. Piedāvājumi, kas saņemti pēc norādītā iesniegšanas termiņa, netiek pieņemti un tiek atdoti atpakaļ iesniedzējam. Tie piedāvājumi, kuri pēc 1.7.1.punktā norādītajā termiņa tiek saņemti pa pastu, tiek nosūti atpakaļ pa pastu iesniedzējam.

**1.8. Piedāvājuma grozīšana un atsaukšana**

* + 1. Pretendents var atsaukt savu piedāvājumu līdz piedāvājumu iesniegšanas termiņa beigām, ierodoties pretendenta pārstāvim personīgi pieteikumu uzglabāšanas vietā Valkas novada domē, Beverīnas ielā 3, Valkā un iesniedzot iesniegumu, kuru ir parakstījusi pretendentu pārstāvēt tiesīga persona, par pieteikuma atsaukšanu un iesniedz paraksta tiesības apliecinošu dokumentu (izziņu no Uzņēmumam reģistra, pilnvaru vai citu dokumentu, kas apliecina, ka attiecīgā persona ir tiesīga parakstīt dokumentus pretendenta vārdā) vai nosūtot pasūtītājam pa pastu paziņojumu par atsaukumu. Pieteikuma atsaukšanai ir bezierunu raksturs un tā izslēdz pretendentu no tālākas dalības iepirkumā.
		2. Pretendents var grozīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Valkas novada domē, Beverīnas ielā 3, Valkā un apmainot piedāvājumu vai nosūtot pasūtītājam pa pastu jaunu piedāvājumu. Piedāvājuma grozīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.

**1.9. Piedāvājuma noformēšanas kārtība**

* + 1. Piedāvājums (viens oriģināls, viena kopija) sastāv no:
			1. Pieteikuma dalībai iepirkumā (saskaņā ar 1.pielikumu „Pieteikums dalībai iepirkumā”);
			2. Pretendentu atlases dokumentiem;
			3. Finanšu piedāvājums (4.pielikums);
			4. Tehniskais piedāvājums (3.pielikums).
		2. Piedāvājuma oriģinālu un kopiju iesniedz atsevišķi slēgtā aploksnē, uz kuras norāda:
			1. Pasūtītāja nosaukums un adrese;
			2. Pretendenta nosaukums un adrese;
			3. Atzīme “Piedāvājums iepirkumam **“Kokskaidu granulu piegāde Valkas novada domei**”, iepirkuma ID Nr. VND/2017/36M;
			4. Atzīme „Neatvērt līdz 2017.gada 27.decembrim 10:00.”
		3. Ja aploksne nav noformēts 1.9.2.punkta prasībām, iepirkuma komisija neuzņemas atbildību par tās nesaņemšanu vai pirmstermiņa atvēršanu.
		4. Piedāvājumu sagatavo latviešu valodā. Ja kāds oriģināldokuments ir sagatavots citā svešvalodā, tam pievieno pretendenta apliecinātu tulkojumu latviešu valodā.
		5. Pretendents piedāvājumu paraksta tam paredzētajās paraksta vietās un iesniedz rakstiskā veidā atsevišķā sējumā tā, lai dokumentus nebūtu iespējams atdalīt. Sējuma lapām jābūt sanumurētām un jāatbilst pievienotajam satura rādītājam. Lapu daudzumam jābūt apliecinātam ar pretendenta vai pretendenta pilnvarotās personas parakstu.
		6. Piedāvājumā iekļautajiem dokumentiem jābūt skaidri salasāmiem un bez labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
		7. Pretendents apliecina iesniegto dokumentu kopiju pareizību atbilstoši Dokumentu juridiskā spēka likuma un Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasībām. Ja iepirkuma komisijai radīsies šaubas par iesniegtās dokumentu kopijas autentiskumu, tā pieprasīs, lai pretendents uzrāda dokumenta oriģinālu vai iesniedz notariāli apliecinātu dokumenta kopiju.
1. **PRETENDENTU ATLASES NOSACĪJUMI**

2.1. Pretendentu atlases nosacījumi ir obligāti visiem pretendentiem, kuri vēlas iegūt tiesības izpildīt pasūtījumu un slēgt iepirkuma līgumu.

2.2. Pasūtītājs izslēdz pretendentu no dalības iepirkumā jebkurā no šādiem gadījumiem:

2.2.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērot sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

2.2.2. pretendentam Latvijā vai valstī, kurā tas reģistrēts vai atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas iemaksu parādi, kas kopsummā kādā no valstīm pārsniedz 150 euro, dienā, kad notiek pēdējā piedāvājumu iesniegšanas diena, vai arī dienā, kad pieņemts lēmums par iespējamu līguma slēgšanas tiesību piešķiršanu.

2.3. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi 2.2. punktā minētie nosacījumi.

**3. IESNIEDZAMIE DOKUMENTI**

3.1. Pieteikums dalībai iepirkumā atbilstoši nolikuma 1.pielikumam.

3.2. Finanšu un tehniskais piedāvājums atbilstoši piedāvājuma formai (nolikuma 3.,4.pielikums).

3.3 Kokskaidu granulu paraugs. (1 Kilograms)

3.4. Finanšu piedāvājums atbilstoši finanšu piedāvājuma formai (nolikuma 4.pielikums).

**4. PIEDĀVĀJUMU ATVĒRŠANA, VĒRTĒŠANA, KRITĒRIJI, LĒMUMA PIEŅEMŠANA UN LĪGUMA SLĒGŠANA**

**4.1. Piedāvājuma atvēršana**

4.1.1. Piedāvājumu atvēršanu, noformējumu pārbaudi, pretendentu atlasi, tehnisko piedāvājumu un finanšu piedāvājumu atbilstības pārbaudi un piedāvājumu vērtēšanu komisija veic slēgtā sēdē.

**4.2. Piedāvājumu vērtēšana**

4.2.1. Iepirkuma komisija piedāvājumu vērtēšanu veic slēgtās sēdēs četros posmos: pieteikumu noformējuma un satura pārbaude, pretendenta atlases dokumentu pārbaude, tehniskā piedāvājuma izvērtēšana un finanšu piedāvājuma izvērtēšana.

4.2.2. Pretendentu atlases dokumentu pārbaudes posmā vērtē tikai to pretendentu pieteikumus, kuri nav noraidīti pieteikumu noformējuma un satura pārbaudes posmā. Tehniskā piedāvājuma vērtēšanas posmā vērtē tikai to pretendentu piedāvājumus, kuri nav noraidīti pretendentu atlases dokumentu pārbaudē. Finanšu piedāvājumu vērtēšanas posmā vērtē tikai to pretendentu piedāvājumus, kuri nav noraidīti tehniskā piedāvājuma pārbaudes posmā.

**4.3. Piedāvājuma noformējuma un satura pārbaude**

4.3.1. Iepirkuma komisija novērtē katra piedāvājuma atbilstību 1.9.punktā noteiktajām prasībām.

4.3.2. Ja piedāvājums neatbilst kādai no piedāvājuma noformējuma prasībām, iepirkuma komisija lemj par attiecīgā piedāvājuma tālāku izskatīšanu vai noraidīšanu.

4.3.3. Ja piedāvājumā iztrūkst kāda no 1.9.1.punktā minētajiem piedāvājuma sastāvdaļām, iepirkuma komisija noraida piedāvājumu un tālāk nevērtē.

**4.4. Pretendentu atlases dokumentu pārbaude**

4.4.1. Pretendentu atlases laikā iepirkuma komisija pārbauda vai pretendents ir iesniedzis visus nolikumā prasītos dokumentus.

4.4.2. Ja pretendents neatbilst kādai no pretendentu atlases prasībām, iepirkuma komisija to izslēdz no turpmākās dalības Iepirkuma procedūrā.

4.4.3. Nolikuma 2.2. punktā minēto informāciju iepirkumu komisija pārbauda Publisko iepirkumu likuma 9. panta (9)un (10) (11) un (12) daļā noteiktajā kārtībā.

* 1. **Tehnisko piedāvājumu vērtēšana**
		1. Iepirkumu komisija veiks tehnisko piedāvājumu atbilstības pārbaudi, kuras laikā komisija izvērtēs tehnisko piedāvājumu atbilstību tehniskai specifikācijai.
		2. Ja tiks konstatēts, ka pretendenta tehniskais piedāvājums neatbilst tehniskās specifikācijas prasībām, iepirkumu komisija tālāk šo piedāvājumu nevērtēs.
	2. **Finanšu piedāvājumu vērtēšana**

4.6.1. Komisija vērtē tikai to pretendentu finanšu piedāvājumiem, kuri nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.

4.6.2. Finanšu piedāvājuma vērtēšanas laikā, iepirkuma komisija pārbauda, vai piedāvājumā nav aritmētisko kļūdu.Konstatējot aritmētiskās kļūdas, iepirkuma komisija šīs kļūdas izlabo.

4.6.3. Par visiem aritmētisko kļūdu labojumiem iepirkuma komisija paziņo pretendentam, kura finanšu piedāvājumā labojumi izdarīti. Vērtējot finanšu piedāvājumus, kuros bijušas aritmētiskas kļūdas, iepirkuma komisija ņem vērā tikai labotās cenas.

**4.7. Piedāvājuma vērtēšanas kritērijs**

4.7.1.Piedāvājuma izvēles kritērijs ir Nolikumam, un tā pielikumiem atbilstošs saimnieciski izdevīgākais piedāvājums.

4.7.2.Saimnieciski izdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| Kritērija apzīmējums | Vērtēšanas kritēriji | Maksimālais punktu skaits |
| K1 | Piedāvātā cena iepirkuma priekšmeta izpildei, EUR bez PVN | 65 |
| K2 | Pelnu saturs | 15 |
| K3 | Videi draudzīga preču piegāde | 15 |
| K4 | Kokskaidu granulu neto (zemākā) siltumspēja | 5 |
| Maksimālais iespējamais punktu skaits: | 100 |

4.7.3.Iegūtos punktus aprēķina, summējot punktu skaitu, kas iegūti par katru vērtēšanas kritēriju:

K1 – piedāvātā cena iepirkuma priekšmeta izpildei, EUR bez PVN.

Maksimālais punktu skaits (65 punkti) tiek piešķirts lētākajam piedāvājumam, bet pārējiem piedāvājumiem piešķirtie punkti tiek aprēķināti saskaņā ar formulu:

K1=K1min/K1pied x 65, kur

K1 – kritērija novērtējuma rezultāts;

K1min - zemākā no pretendentu piedāvātajām cenām, EUR bez PVN;

K1pied – vērtējamā piedāvājuma pretendenta cena, EUR bez PVN par iepirkuma priekšmeta izpildi atbilstoši Finanšu piedāvājumam;

65– kritērijam maksimālais noteiktais iegūstamo punktu skaits.

K2 – pelnu saturs.

Maksimālais punktu skaits (15 punkti) tiek piešķirts piedāvājumam, kurā norādītais pelnu saturs sausam materiālam atbilstoši laboratorijas testu rezultātiem, ir vismazākais, bet pārējiem piedāvājumiem piešķirtie punkti tiek aprēķināti saskaņā ar formulu:

K2=K2min/K2pied x15, kur

K2 – kritērija novērtējuma rezultāts;

K2min – mazākais piedāvājumos norādītais pelnu saturs;

K2pied – vērtējamā piedāvājuma norādītais pelnu saturs;

15 – kritērijam maksimālais noteiktais iegūstamo punktu skaits.

K3 – videi draudzīga preču piegāde, samazinot vides piesārņojumu ar autotransporta izplūdes gāzēm un ceļa infrastruktūras slodzi;

Maksimālais punktu skaits (15 punkti) tiek piešķirts piedāvājumam, kurā norādītais vidējais attālums no preču ražošanas vietas līdz piegādes vietai, kā norādīts 2. Pielikumā 2.7 punktā, ir vismazākais, bet pārējiem piedāvājumiem piešķirtie punkti tiek aprēķināti saskaņā ar formulu:

K3=K3min/K3pied x15, kur

K3 – kritērija novērtējuma rezultāts; (K=**Σ(**Ki\*ti)/ti, kur Ki ir attālums līdz konkrētajai piegādes vietai un ti attiecīgā tonnāža)

K3min – mazākais piedāvājumos norādītais attālums no preču ražošanas vietas līdz piegādes vietai; K3pied – vērtējamā piedāvājumā norādītais attālums no preču ražošanas vietas līdz piegādes vietai;

10 – kritērijam maksimālais noteiktais iegūstamo punktu skaits.

K4 – kokskaidu granulu neto (zemākā) siltumspēja.

Maksimālais punktu skaits (5 punkti) tiek piešķirts piedāvājumam, kurā norādītā kokskaidu granulu neto siltumspēja atbilstoši laboratorijas testa rezultātiem, vai līdzvērtīgam dokumentam, ir visaugstākā, bet pārējiem piedāvājumiem piešķirtie punkti tiek aprēķināti saskaņā ar formulu:

K4=K4pied/K4max x5, kur

K4 – kritērija novērtējuma rezultāts;

K4pied – vērtējamā piedāvājumā norādītā kokskaidu granulu neto siltumspēja;

K4max – augstākā piedāvājumos norādītā kokskaidu granulu neto siltumspēja;

1. – kritērijam maksimālais noteiktais iegūstamo punktu skaits.

4.7.4.Par saimnieciski visizdevīgāko tiks atzīts piedāvājums, kurš summā ieguvis vislielāko punktu skaitu. Maksimāli iespējamais iegūstamo punktu skaits ir 100 punkti.

4.7.5.Ja vairākiem piedāvājumiem ir vienāds kopējais punktu skaits, komisija izvēlas piedāvājumu, kuram lielākais punktu skaits tika piešķirts kritērijā “Piedāvātā cena iepirkuma priekšmeta izpildei”.

4.7.6.Iepirkumu komisija var pieņemt lēmumu par iepirkuma izbeigšanu, neizvēloties nevienu piedāvājumu, ja iepirkumam nav iesniegts neviens piedāvājums vai arī iesniegtie piedāvājumi neatbilst Nolikumā noteiktajām prasībām, kā arī citos gadījumos saskaņā ar Publisko iepirkumu likumu.

4.7.7.Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.

**4.8. Lēmuma pieņemšana un paziņošana**

4.8.1. Pasūtītājs triju darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. Pasūtītājs paziņo izraudzītā pretendenta nosaukumu norādot:

4.8.1.1. Noraidītajam pretendentam tā iesniegtā piedāvājuma noraidīšanas iemeslus;

4.8.1.2. Pretendentam, kurš iesniedzis atbilstošu piedāvājumu, izraudzītā piedāvājuma raksturojumu un nosacītās priekšrocības.

4.8.2. Pasūtītājs informāciju par rezultātiem nosūta pa pastu, faksu vai elektroniski, izmantojot drošu elektronisko parakstu, vai nodod personiski.

**4.9. Iepirkuma līguma slēgšana**

Pasūtītājs slēdz iepirkuma līgumus ar izraudzīto pretendentu, pamatojoties uz pretendenta iesniegto tehnisko piedāvājumu par iepirkuma priekšmetu, finanšu piedāvājumu un saskaņā ar nolikuma noteikumiem.

Pretendentam ir jāparaksta Iepirkuma līgums 10 dienu laikā no Pasūtītāja uzaicinājuma brīža. Ja minētajā termiņā Pretendents nav parakstījis līgumu un/vai iesniedzis Pasūtītājam, uzskatāms, ka Pretendents ir atteicies no līguma parakstīšanas.

1. **IEPIRKUMA KOMISIJAS DARBĪBA, TIESĪBAS UN PIENĀKUMI**

**5.1. Iepirkuma komisijas darbības pamatnoteikumi**

5.1.1. Iepirkuma komisija nodrošina iepirkuma procedūras nolikuma izstrādāšanu, protokolē iepirkuma procedūras gaitu un ir atbildīga par šīs procedūras norisi.

5.1.2. Iepirkuma komisija vērtē pretendentus, to iesniegtos piedāvājumus un citus dokumentus saskaņā ar Publisko iepirkumu likumu un šo nolikumu, kā arī citiem normatīvajiem aktiem.

5.1.3. Iepirkuma komisijas priekšsēdētājs organizē un vada tās darbu, nosaka iepirkuma komisijas sēžu vietu, laiku un darba kārtību, sasauc, un vada šīs komisijas sēdes.

5.1.4. Iepirkuma komisija lēmumus pieņem slēgtās sēdēs.

5.1.5. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu.

5.1.6. Iepirkuma komisija pieņem lēmumus ar vienkāršu klātesošo komisijas locekļu balsu vairākumu. Ja balsu skaits sadalās līdzīgi, izšķirošā ir komisijas sēdes vadītāja balss.

**5.2. Iepirkuma komisijas tiesības:**

5.2.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos.

5.2.2. Pieaicināt ekspertus atzinumu sniegšanai.

 5.2.3. Pasūtītājs ir tiesīgs izslēgt kandidātu vai pretendentu no turpmākās dalības iepirkuma procedūrā, kā arī neizskatīt pretendenta piedāvājumu, ja kandidāts vai pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja kandidāts vai pretendents ir piegādātāju apvienība vai personālsabiedrība) nav pildījis ar šo pasūtītāju noslēgtu iepirkuma līgumu vai vispārīgo vienošanos un tādēļ pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās.

5.2.4. Pieņemt lēmumu pārtraukt šo iepirkuma procedūru, ja tam ir objektīvs pamatojums.

5.2.5. Veikt citas darbības saskaņā ar Publisko iepirkumu likumu un citiem normatīvajiem aktiem.

**5.3. Iepirkuma komisijas pienākumi:**

5.3.1. Sniegt papildu informāciju par iepirkuma dokumentāciju.

5.3.2. Nesniegt informāciju par citu piedāvājumu esamību laikā no piedāvājuma iesniegšanas dienas līdz to atvēršanas brīdim, kā arī piedāvājumu vērtēšanas laikā līdz pretendentu atlases rezultātu paziņošanai nesniegt informāciju par vērtēšanas procesu.

5.3.3. Nodrošināt piedāvājumu glabāšanu vērtēšanas laikā tā, lai tiem nevarētu piekļūt personas, kuras nav iesaistītas vērtēšanas procesā.

**6. PRETENDENTA TIESĪBAS UN PIENĀKUMI**

**6.1. Pretendenta tiesības:**

6.1.1. Grozīt un atsaukt iesniegto piedāvājumu pirms piedāvājumu iesniegšanas termiņa beigām.

6.1.2. Pieprasīt papildus informāciju par iepirkuma dokumentāciju.

6.1.3. Publisko iepirkumu likumā noteiktajā kārtībā iesniegt iesniegumu par nolikuma noteikumiem un citām prasībām, kas attiecas uz konkrēto iepirkuma procedūru, vai par iepirkuma komisijas darbību iepirkuma procedūras laikā.

6.1.4. Veikt citas darbības saskaņā ar Publisko iepirkumu likumu un citiem normatīvajiem aktiem.

**6.2. Pretendenta pienākumi**

6.2.1. Sagatavot un iesniegt piedāvājumu atbilstoši nolikuma prasībām.

6.2.2. Sniegt patiesu informāciju.

6.2.3. Segt visas izmaksas, kas saistītas ar piedāvājuma sagatavošanu un iesniegšanu.

**7. NOLIKUMA PIELIKUMI**

1.pielikums „Pieteikums dalībai iepirkumā’’

2.pielikums “Tehniskā specifikācija”

3.pielikums „Tehniskais piedāvājums”

4.pielikums „ Finanšu piedāvājums”

Iepirkuma komisijas priekšsēdētājs V.Zariņš

**1.pielikums**

 Iepirkuma “Kokskaidu granulu piegāde

Valkas novada domei” nolikumam,

Identifikācijas Nr. VND/2017/36M

**Pretendenta pieteikuma forma**

Pretendents,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_\_\_\_\_\_,

Sabiedrības nosaukums (firma) Reģistrācijas numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Nodokļu maksātāja reģistrācijas kods

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Sabiedrības bankas rekvizīti

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

Vadītāja vai pilnvarotās personas vārds un uzvārds, amats

Saskaņā ar iepirkuma nolikumu, apakšā parakstījies apliecinu, ka:

1. piekrītu nolikuma noteikumiem un garantēju nolikuma prasību izpildi.
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. pievienotie dokumenti veido šo piedāvājumu;
4. \_\_\_\_\_\_\_\_\_\_\_\_\_\_\_ (*pretendenta nosaukums*) apņemas iepirkuma piešķiršanas gadījumā pildīt visus nolikumā izklāstītos nosacījumus.

 5. Mēs apliecinām, ka esam *mazais* vai *vidējais* uzņēmums (attiecīgo pasvītrot)⃰.

*⃰****Mazais uzņēmums –*** *uzņēmums, kurā nodarbinātas mazāk nekā 50 personas un kura gada apgrozījums un/ vai gada bilance kopā nepārsniedz 10 miljonus euro;*

***Vidējais uzņēmums –*** *uzņēmums, kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/ vai, kura gada bilance kopā nepārsniedz 43 miljonus euro.*

\_\_\_\_\_\_\_\_\_\_\_\_\_\_\_\_\_\_\_\_\_\_\_

 Paraksts z.v.

Pretendenta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

adrese, tālruņa (faksa) numuri, e-pasta adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pieteikums jāparaksta uzņēmuma vadītājam vai viņa pilnvarotai personai.

**2.pielikums**

Iepirkuma “Kokskaidu granulu piegāde

Valkas novada domei” nolikumam,

Identifikācijas Nr. VND/2017/36M

**Tehniskā specifikācija**

 “Kokskaidu granulu piegāde Valkas novada domei”, identifikācijas Nr. VND /2017/36M

1. Kokskaidu granulu kvalitātes prasības:
	1. ģeometriskais lielums 6- 8 mm diametrā ar 3,15-40 mm garumu, sapresētas tilpumsvarā 600-750 kg uz kubikmetru;
	2. augstākās kvalitātes granulas, sausas (relatīvais mitrums < 10%), ķīmiski un no piemaisījumiem tīras, bez svešķermeņiem (tajā skaitā mizām) un skaidu smalkumiem;
	3. siltumspēja ne mazāk kā 4,6 kWh/kg;
	4. pelnu saturs mazāks kā 0,5 % no sadedzinātā svara.
2. Kokskaidu granulu piegādes nosacījumi:
	1. Jāveic kokskaidu granulu piegāde, izkraušana no transportlīdzekļa un pārvietošana uz iestādes vadītāja norādīto vietu iekštelpās.
	2. Vienas piegādes apjoms ne vairāk kā 14 paletes.

Kokskaidu granulām jābūt safasētām 15 - 16 kg ietilpības

iepakojumā. *Piedāvājumam jāpievieno granulu paraugs 1 kg fasējumā*.

* 1. Preces cenā jāiekļauj piegādes un izkraušanas izmaksas.
	2. Piegāde jāveic pēc Pasūtītāja pieprasījuma.
	3. Pretendentam jāveic kurināmo kokskaidu granulu piegāde ne vēlāk kā 3 (trīs) darba dienu laikā pēc pasūtījuma veikšanas dienas. Pasūtītājs pasūtījumu veic, nosūtot pieprasījumu uz e-pastu, vai pa telefonu.
	4. Piegādes vietas, plānotais piegādes apjoms gadā un atbildīgās personas par piegādes termiņa saskaņošanu un izkraušanu norādītajās vietās.
	5. Norādītais vidējais attālums no preču ražošanas vietas līdz piegādes vietai.

Piegādēm jānotiek darba dienās no plkst. 8:00 līdz 16:00. Piegāde pārējā laikā pieļaujama tikai iepriekš vienojoties ar katras piegādes adreses kontaktpersonu.

Ja kokskaidu granulu sortiments, daudzums un kvalitāte neatbilst piegādes līgumam pievienotajā tehniskajā specifikācijā norādītajam un piegāde notiek ārpus darba laika, kā arī brīvdienās iepriekš nesaskaņotā laikā, Pasūtītājam ir tiesības atteikties no kokskaidu granulu pieņemšanas, nekavējoties par to informējot autovadītāju un Piegādātāju.

Kokskaidu granulu piegādes laiks un daudzums uz katru objektu piegādātājam iepriekš jāsaskaņo ar pilnvarotajām personām.

Pasūtītājs negarantē līguma izpildi atbilstoši plānotajam apjomam, atkarībā no patēriņa apkures sezonā kopējais iepirkuma priekšmeta piegādes apjoms gadā var tikt samazināts.

|  |  |  |  |
| --- | --- | --- | --- |
| **Nr.**  | **Piegādes objekts, adrese** | **Atbildīgā persona** | **Piegādes apjoms** |
|  |  | Siltumapgādes nodaļas vadītājs Dzintars Rudzītis22012870 |  |
| 1 | Valkas pagasta pārvalde,Lugažu muiža, Valkas pagasts | Valkas pagasta saimniecības daļas vadītāja Ligita Sīmane 29459171 | 30 t  |
| 2 | Ērģemes pagasta pārvalde, Ērģemes pagasta Valžkalni | Ērģemes pagasta pārvaldes vadītājsJānis Krams 26543532 | 55 t |
| 3 | Kārķu pagasta pārvalde | Kārķu pagasta pārvaldes vadītājsPēteris Pētersons26280656 | 35 t |
| 4 |  Valkas pilsēta Rīgas ielā 41(stadions) | Stadiona pārzinis Agris Knope26167495 | 25 t |
| 5 | Kopā |  | 145 t |

**3.pielikums**

Iepirkuma “Kokskaidu granulu piegāde

Valkas novada domei” nolikumam,

Identifikācijas Nr. VND/2017/36M

**Tehniskais piedāvājums**

 “Kokskaidu granulu piegāde Valkas novada domei”, identifikācijas Nr. VND/2017/36M

|  |  |  |  |  |
| --- | --- | --- | --- | --- |
| **Iepirkuma priekšmets** | **Mērv.** | **Daudz.** | **Kokskaidu granulu pelnu saturs (%)\*** | **Kokskaidu granulu zemākā siltumspēja (kWh/kg)\*** |
| Kokskaidu granulu piegāde Valkas novada domes | t | 145 |  |  |

\*atbilstoši laboratorijas testa rezultātiem, ko izsniegusi sertificēšanas institūcija

Preču ražošanas vietas adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Attālums no preču ražošanas vietas līdz piegādes objektam., kas uzrādīti tabulā 2.7.\_\_\_\_\_ km

Ar šo apliecinām, ka:

1. Pretendents piegādās tehniskajā piedāvājumā norādītajiem raksturlielumiem atbilstošas kvalitātes kokskaidu granulas;
2. Pretendents nodrošinās kokskaidu granulu piegādi ar savu transportu un to izkraušanu bez papildus samaksas;
3. Kokskaidu granulu piegāde tiks nodrošināta 3 (trīs) darba dienu laikā pēc Pasūtītāja pieprasījuma saņemšanas;
4. Kokskaidu granulu piegādes vieta un laiks tiks saskaņoti ar Pasūtītāju.

2017.gada \_\_.\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta paraksttiesīgās vai pilnvarotās personas paraksts, tā atšifrējums

Z. v.

**4.pielikums**

Iepirkuma “Kokskaidu granulu piegāde

Valkas novada domei” nolikumam

Identifikācijas Nr. VND/2017/36M

 **Finanšu piedāvājums**

 “Kokskaidu granulu piegāde Valkas novada domei”, identifikācijas Nr. VND/2017/36M

Pasūtītājs: Valkas novada dome, reģ. Nr. 90009114839

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pretendenta nosaukums, reģistrācijas Nr.

Iepazinušies ar iepirkuma “Kokskaidu granulu piegāde Valkas novada domei” (identifikācijas Nr. VND/2016/36M) dokumentiem, mēs piedāvājam piegādāt kokskaidu granulas, saskaņā ar nolikuma Tehniskās specifikācijas prasībām un piekrītot visiem iepirkuma nolikuma noteikumiem, par summu:

|  |  |  |  |  |  |  |
| --- | --- | --- | --- | --- | --- | --- |
| **Iepirkuma priekšmets** | **Vienības nosauk.** | **Vienības cena EUR bez PVN** | **Vienību skaits** | **Kopējā cena EUR bez PVN** | **PVN** | **Summa EUR kopā ar PVN** |
| Kokskaidu granulu piegāde Valkas novada domei  | t |  | 145 |  |  |  |

Ar šo mēs apstiprinām, ka mūsu piedāvājums ir spēkā līdz iepirkuma līguma noslēgšanai vai paziņojumam par iepirkuma izbeigšanu bez rezultāta. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku. Apliecinām, ka piedāvātajā kopējā cenā ir iekļautas visas izmaksas, kas saistītas ar kokskaidu granulu piegādi

2017.gada \_\_.\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta paraksttiesīgās vai pilnvarotās personas paraksts, tā atšifrējums

Z. v.